ai4bharat/Pralekha huggingface dataset:
نیتی آیوگ
عالمی کثیر جہتی غربت انڈیکس اور بھارت پر پریس نوٹ
نوڈل ایجنسی کے طور پر نیتی آیوگ کو اصلاحات کے لئے عالمی کثیرجہتی غربت انڈیکس  کے مانیٹرنگ میکانزم کا استعمال کرنے اور اس سے فائدہ اٹھانے کی ذمہ داری دی گئی ہے۔ عالمی ایم پی آئی حکومت ہند کے 29 منتخب عالمی اشاریات میں ملک کی کارکردگی پر نظر رکھنے سے متعلق فیصلے کا ایک حصہ ہے۔ "اصلاحات اورترقی سے متعلق عالمی اشاریات " عمل کا مقصد مختلف اہم سماجی اور معاشی معیارات پر ہندوستان کی کارکردگی کا اندازہ لگانے اور ان پر نظر رکھنے کی ضرورت کو پورا کرنا ہے اور ان اشاریوں کو خود کی بہتری کے لئے، پالیسیوں میں اصلاحات لانے کے لئے اور اسی کے ساتھ حکومتی اسکیموں کے نفاذ میں بہتری لانے کے قابل بنانا ہے۔ کابینہ سکریٹری نے اس سے قبل جولائی میں تمام نوڈل ایجنسیوں کے ساتھ ایک ورکشاپ کا انعقاد کیا تھا جہاں انہوں نے پبلشنگ ایجنسیوں کے ساتھ باقاعدہ شمولیت کی ضرورت پر بھی زور دیا تھا۔
عالمی ایم پی 107 ترقی پذیر ممالک پر محیط کثیر جہتی غربت کا ایک بین الاقوامی اقدام ہے اور اسے 2010 میں پہلی بار آکسفورڈ پوورٹی اینڈ ہیومن ڈویلپمنٹ انیشی ایٹو  اور یونائٹیڈ نیشنز ڈیولپمنٹ پروگرام  کے ذریعہ یو این ڈی پی کی انسانی ترقی کی رپورٹوں کے لئے تیار کیا گیا تھا۔ عالمی ایم پی آئی کو ہر سال جولائی میں اقوام متحدہ کی پائیدار ترقی سے متعلق اعلی سطحی پولیٹیکل فورم  میں جاری کیا جاتا ہے۔
عالمی ایم پی آئی کا غذائیت ، بچوں کی اموات ، اسکولنگ کے سال، اسکول میں حاضری ، کھانا پکانے کے ایندھن ، حفظان صحت ، پینے کے پانی ، بجلی ، رہائش اور گھریلو اثاثوں پر مبنی 10 معیارات پرہر ایک سروے شدہ گھرانے کو نمبر دے کر حساب کیا جاتا ہے۔ یہ قومی کنبہ صحت سروے کا استعمال کرتا ہے جس کا اہتمام وزارت صحت و خاندانی بہبود  اور انٹرنیشنل انسٹی ٹیوٹ فار پاپولیشن سائنسز  کے تحت کیا جاتا ہے۔ عالمی ایم پی آئی 2020 کے مطابق، بھارت این ایف ایچ ایس 4  کے ڈیٹا کی بنیاد پر0.123اور27.91%ہیڈکاونٹ شرح کے ایم پی آئی اسکور کے ساتھ 107 ملکوں میں 62 ویں نمبر پر ہے۔
ایم پی آئی کی نوڈل ایجنسی کی حیثیت سے نیتی آیوگ نے ایک کثیرجہتی غربت انڈیکس کوآرڈنیشن کمیٹی  کی تشکیل کی ہے۔ محترمہ سنیکتا سمادار، صلاح کار  کی سربراہی میں ایم پی آئی سی سی میں متعلقہ وزارتوں اور محکموں ، یعنی وزارت / محکمہ بجلی ، ڈبلیو سی ڈی ، ٹیلی مواصلات ، ایم او ایس پی آئی ، دیہی ترقی ، پیٹرولیم اور قدرتی گیس ، خوراک اور عوامی تقسیم ، پینے کے پانی اور صفائی، حفظان صحت ، تعلیم ، رہائش اور شہری امور ، صحت اور خاندانی بہبود اور مالیاتی خدمات کے ارکان شامل ہیں ۔ ان وزارتوں / محکموں کی انڈیکس کے دس پیرامیٹرز پر میپنگ کی گئی ہے۔
جل شکتی وزارت
کین بیٹوا پروجیکٹ کا اثر
جل شکتی کے وزیر مملکت جناب بشویسور ٹوڈو نے آج راجیہ سبھا میں ایک تحریری جواب میں بتایا کہ مجوزہ کین بیٹوا لنک پروجیکٹ  پر ایک ہمہ گیر ماحولیاتی اثر تشخیص مطالعہ انجام دیا گیا ہے تاکہ جسمانی ،حیاتیاتی او ر سماجی –اقتصادی ماحول پر پروجیکٹ کے مثبت اور منفی اثرات کی شناخت کی جاسکے ۔ یہ اندازہ لگایا گیاہے کہ دودہان آبی ذخیرے کی وجہ سے کُل زیرآب علاقہ تقریباََ 9 ہزار ہیکٹئیر ہوگا ، جو پنّا ٹائیگر ریزرو  کور کے 4141 سے زیادہ ہیکٹئیر ، پی ٹی آر بفر کے 1314 ہیکٹئر اور 10 گاؤں تک پھیلا ہوا ہے ۔ ان دس گاؤں میں تقریباََ 1913 خاندا ن متاثر ہوں گے ۔ کے بی ایل پی کے دوسرے اجزا کے لئے زیر آب علاقے اور بازآبادکاری اور ری سیٹلمنٹ کی تفصیلات ضمیمہ ایک میں دی گئی ہیں ۔ کے بی ایل پی کا باز آبادکا ری اورری سیٹلمنٹ منصوبہ معاوضے کا مناسب حق اور لینڈ اکیوزیشن میں شفافیت ، باز آبادکا ری اورری سیٹلمنٹ قانون 2013 کے مطابق تیار کیا گیا ہے۔ کے بی ایل پی کے تحت متاثرہ گھرانوں کی راحت ، ری سیٹلمنٹ اور باز آبادکاری اسی کے مطابق انجام دیا گیا ہے ۔مدھیہ پردیش آلودگی کنٹرول بورڈ  نے 2014 میں چھتر پور ضلع کے سیلون گاؤں میں اور پنّا ضلع کے انّوٹا گاؤں میں عوامی سماعتوں کا اہتمام کیا تھا ۔ ان عوامی سماعتوں کے اہتمام سے پہلے ایم پی پی سی بی نے مقامی اخبارات میں عوامی مشورہ اور ڈسکلوزر کا ایک نوٹس شائع کیا تھا اورعوام کو جواب دینے کے لئے 30 دن کی مدت متعین کی گئی تھی۔ منصوبے کا ایگزیکٹو خلاصہ ایم پی پی سی بی کے ذریعہ ضلع کلکٹر آفس ،میونسپل کارپوریشن آفس ،ریاستی آلودگی کنٹرول بورڈ کے ہیڈ آفس ، ماحول کے ریاستی محکمے وغیرہ میں پیش کیا گیا تھا تاکہ عوام کی وافر رسائی کو یقینی بنایا جاسکے ۔ دو نوں عوامی سماعتوں میں عوام نے اچھی خاصی تعداد میں شرکت کی تھی۔
ضمیمہ ای
کین بیٹوا پروجیکٹ کے اثرات کے بارے میں
|
|
Sl. No.
|
|
Project Name
|
|
No. of Villages
|
|
No. of Project Affected Families
|
|
Area submerged 
|
|
1.
|
|
Lower Orr Dam
|
|
12
|
|
944
|
|
2,723.70
|
|
2.
|
|
Kotha Barrage Project
|
|
27
|
|
638
|
|
1,359
|
|
3.
|
|
Bina Complex Project
|
|
84
|
|
2,290
|
|
وزارت دفاع
ریئر ایڈمیرل راجیش پیندھرکر نے فلیگ آفیسر کمانڈنگ مہاراشٹر نیول ایریا کا عہدہ سنبھالا
نئی دہلی،25؍ مارچ،ریئر ایڈمیرل راجیش پیندھرکر وی ایس ایم نے 19 مارچ 2019 کو فلیگ آفیسر کمانڈنگ مہاراشٹر نیول ایریا کا عہدہ سنبھال لیا ہے۔ نیشنل ڈیفنس اکیڈمی سے تعلیم حاصل کرنے کے بعد انہیں جنوری 1987 میں ہندوستانی بحریہ میں کمیشن ملا۔ وہ آب دوز شکن جنگ کے ماہر ہیں۔ سمندر میں ان کی تقرری جن مقامات پر کی گئی ان میں میزائل جنگی جہاز آئی این ایس کرپان اور میزائل شکن آئی این ایس میسور پر ایگزیکیٹو آفیسر کے طور پر تقرری اور میزائل جنگی جہاز آئی این ایس کورا ، میزائل جنگی جہاز آئی این ایس شیوالک اور طیارہ بردار جہاز آئی این ایس وراٹ کی کمان شامل ہیں۔
انہوں نے ڈائریکٹوریٹ آف اسٹاف ریکوائر منٹ کے جوائنٹ ڈائریکٹر ، ڈائریکٹوریٹ آف پرسنل کے جوائنٹ ڈائریکٹر ، ڈائریکٹوریٹ آف نیٹ سینٹرک آپریشنز کے پرنسپل ڈائریکٹر اور ڈائریکٹوریٹ آف پرسنل کے پرنسپل ڈائریکٹر کے طور پر بھی خدمات انجام دی ہیں۔
وہ ڈیفنس سروسز اسٹاف کالج ، ویلنگٹن ، نیول وار کالج کرنجا اور نیول کمان کالج نیوپورٹ روڈے آئی لینڈ، یو ایس اے کے گریجویٹ ہیں اور انہوں نے ڈیفنس اینڈ اسٹریٹجک اسٹڈیز میں ماسٹرز ڈگری حاصل کی ہے۔
فروری 2016 میں ریئر ایڈمیرل کے عہدے پر ترقی دئے جانے پر انہیں ہیڈ کوارٹر آئی ڈی ایس نئی دہلی میں انٹیگریٹڈ ڈیفنس اسٹاف  کے اسسٹنٹ چیف کے طور پر مقرر کیا گیا اور اس کے بعد ہیڈ کوارٹرز ویسٹرن نیول کمان میں چیف اسٹاف آفیسر کے طور پر مقرر کیا گیا۔ انہیں بہترین خدمات کے لئے وششٹ سیوا میڈل سے بھی نوازا گیا ہے۔
۔۔۔۔۔۔۔۔۔۔۔۔۔۔۔۔

U-1678
(Visitor Counter : 51
وزارتِ تعلیم
اعلیٰ تعلیم کے لیے گاؤں کی طالبات کا اندراج
وزیر مملکت برائے تعلیم ڈاکٹر سبھاس سرکار نے آج راجیہ سبھا میں ایک تحریری جواب میں بتایا کہ وزارت تعلیم، یونیورسٹی گرانٹس کمیشن  اور آل انڈیا کونسل فار ٹیکنیکل ایجوکیشن  ملک میں طالبات جن میں گاؤ اور دیہی علاقوں کی طالبات شامل ہیں، کی اعلی تعلیم میں داخلے کی حوصلہ افزائی کے لیے مختلف اسکیمیں نافذ کر رہے ہیں۔ یعنی کالج کے لیے اسکالرشپ کی سینٹرل سیکٹر اسکیم اور یونیورسٹی کے طلباء ، پوسٹ ڈاکٹریٹ فیلوشپ برائے خواتین، سوامی وویکانند سنگل گرل چائلڈ فیلوشپ برائے تحقیق برائے سماجی علوم، اندرا گاندھی پوسٹ گریجویٹ اسکالرشپس برائے سنگل گرل چائلڈ، پرگتی اسکالرشپ اسکیم، سکشم اسکالرشپ اسکیم، ہندوستانی یونیورسٹیوں اور کالجوں میں خواتین کے مطالعات کی ترقی، اور خواتین کو بااختیار بنانے پر اے آئی سی ٹی ای لیلاوتی ایوارڈ۔
یو جی سی نے ایم فل کے لیے ایک سال اور پی ایچ ڈی کے لیے دو سال کی چھوٹ دینے کے لیے یو جی سی  ضوابط 2016 جاری کیے ہیں۔ خواتین امیدواروں کو ایم فل/ پی ایچ ڈی کی پوری مدت میں ایک بار زچگی کی چھٹی/چائلڈ کیئر چھٹی 240 دن تک فراہم کی جا سکتی ہے۔ ایم فل / پی ایچ ڈی خاتون اسکالر کی شادی یا کسی اور وجہ سے منتقلی کی صورت میں تحقیقی ڈیٹا کو یونیورسٹی میں منتقل کرنے کی اجازت دی جائے گی جس میں اسکالر منتقل ہونے کا ارادہ رکھتی ہے۔
آئی آئی ٹیز میں انڈر گریجویٹ پروگراموں میں صنفی توازن کو بہتر بنانے کے لیے، غیر معمولی نشستیں بنائی گئی ہیں جس سے خواتین کے اندراج کی شرح 17-2016 میں 8فیصد سے بڑھ کر 21- 2020میں 19.72فیصد ہو گئی ہے۔
وزارت تعلیم، یو جی سی اور اے آئی سی ٹی ای ان اسکیموں کی وسیع تشہیر کرتے ہیں۔
وزارت آیوش
مرکزی وزیر کابینہ نے روایتی طریقہ علاج نظام اور ہومیوپیتھی کے میدان تعاون پر ہندستان اور زمبابوے کے درمیان مفاہمت نامے کومنظوری دی
نئی دہلی،29 جولائی 2020/ وزیراعظم جناب نریندر مودی کی سربراہی میں مرکزی کابینہ نے روایتی طریقہ علاج نظام اور ہومیوپیتھی کےمیدان میں تعاون پر بھارت اور زمبابوے کے درمیان دستخط کئے گئےمفاہمت نامے کو ماقبل منظوری دے دی ہے۔ مفاہمت نامے پر  پر 30 نومبر 2018 کو دستخط کئے گئےتھے۔
تفصیلات:
اس مفاہمت نامے کو منظوری ملنے سے روایتی طریقہ علاج نظام اور ہومیوپیتھی کو فروغ دینے کے لئے دونوں ممالک کے درمیان تعاون کرنے کے لئے لائحہ عمل تیار کیا جائےگا اور اس سے روایتی طریقہ علاج کے میدان میں دونوں ملک آپسی طور پر مستفید ہوں گے۔
اس مفاہمت نامے کا اہم مقصد مساوات اور باہمی فائدے کی بنیاد پر دونوں ممالک کے درمیان روایتی علاج کےمیدان میں تعاون کو مضبوط کرنا، حوصلہ افزائی کرنا اور فروغ دینا ہے۔ ایم او یو میں تعاون کےدرج ذیل میدانوں کی شناخت کی گئی ہے۔
 سمجھوتے کے دائرے میں تعلیم، پریکٹس اور دائیں اوربغیر دوا کے علاج کو بڑھاوا دینا
 مفاہمت نامے کے تحت طے شدہ مقاصد کو حاصل کرنے میں مظاہرے اور حوالے کے لئے تمام ضروری دوا اشیا اور دستاویزات کی فراہمی۔
 ڈاکٹروں ، ڈاکٹروں کےمعاونوں ، سائنسدانوں،تعلیمی پیشہ وروں اور طلبا کی تربیت کے لئےماہرین کاتبادلہ۔
ریسرچ ،تعلیم و تربیتی پروگراموں کے لئے خواہشمند سائنسدانوں، ڈاکٹروں ،ڈاکٹروں کے معاونوں اور طلبا کی رہائش کا انتظام۔
 فارماکوپیاز اور فارمیولریز کو باہمی طورپر تسلیم کرنا۔
 ایسی علاج نظاموں کوباہمی طور پرتسلیم کیا جانا جو دونوں ممالک کو باہمی طور پر تسلیم ہیں۔
 دونوں ممالک کی مرکز/ریاستوں سے تسلیم شدہ یونیورسٹیوں سےملی تعلیمی قابلیت کو باہمی طور پرتسلیم کیا جانا۔
 تسلیم شدہ اداروں میں تعلیم کے لئےوظیفے کا انتظام
 متعلقہ ممالک کےموجودہ قوانین کے تحت قابل ڈاکٹروں کےذریعہ روایتی بنیاد پرروایتی تیارویوں کو تسلیم کرنا۔
 متعلقہ ممالک کے موجودہ قوانین کےتحت قابل ڈاکٹروں کےذریعہ باہمی بنیاد پر پریکٹس کرنے کی اجازت
 دونوں ملکوں کےذریعہ بعد میں کسی بھی دیگر میدانوں میں اور / یا تعاون کی شکل پر باہمی رضا مندی۔
م ن۔ ش ت ۔ ج
Uno-4215
(Visitor Counter : 96
خواتین اور بچوں کی ترقیات کی وزارت
پردھان منتری ماتر وندنا یوجنا
نئی دہلی، 11 فروری 2021، خواتین اور بچوں کی ترقی کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ پردھان منتری ماتر وندنا یوجنا  کے تحت خاندان کے پہلے زندہ بچے کے لئے فائدوں کا دعوی کرنے کے واسطے تمام حاملہ خواتین اور بچوں کو دودھ پلانے والی مائیں   اہل ہیں۔جننی سرکشا یوجنا  کے تحت اسپتال میں زچگی کرانے والی حاملہ خواتین اس فائدے کے لئے اہل ہیں۔جے ایس وائی کے تحت حقیقت میں رجسٹرڈ حاملہ کواتین کی تعداد اور اسپتالوں میں زچگی کرانے والی 19 سال سے کم عمر کی حاملہ ماؤں کی مجموعی تعداد سے متعلق کوئی علیحدہ ڈاٹا نہیں رکھا گیا ہے۔ 19۔2018 سے 29 جنوری 2021 تک پی ایم ایم وی ائی اسکیم کے تحت فائدے کا دعوی کرنے والی حاملہ خواتین کی مجموعی تعداد 18312303 ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-1412
(Visitor Counter : 79
ریلوے کی وزارت
جن جاتیہ گورو دیوس کے موقع پر، مرکزی وزیر شری اشونی ویشنو نے ریل بھون میں بھگوان برسا منڈا کوگلہائے عقیدت پیش کئے
ہندوستانی ریلویز جن جاتیہ گورو دیوس کو حب الوطنی کے جوش و جذبے کے ساتھ منا رہی ہے
ریلوے، مواصلات اور الیکٹرانکس اور انفارمیشن ٹکنالوجی کے وزیر جناب اشونی وشنو نے آج ریل بھون میں عظیم قبائلی مجاہدآزادی، بھگوان برسا منڈا کو گلہائے عقیدت پیش کیے۔
حکومت ہند نے 2021 اور اس کے بعد سے قبائلی مجاہدآزادی ’’برسا منڈا‘‘کے یوم پیدائش کے موقع پر 15 نومبر کو ’جن جاتیہ گورو دیوس‘ کے طور پر منانے کا فیصلہ کیا ہے، جو نہ صرف ایک مجاہدآزادی تھے بلکہ سماجی مصلح بھی تھے اور قبائلی تحریک کی قیادت بھی کی تھی یعنی برطانوی نوآبادیاتی حکومت کے استحصالی نظام کے خلاف الگُلان  بھی کی تھی۔ انہیں دھرتی آبا کے نام سے بھی جانا جاتا ہے کیونکہ انہوں نے قبائلیوں کو اپنی ثقافتی جڑوں کو سمجھنے اور ان کے درمیان اتحاد اور یکجہتی کی ہمت افزائی کی۔
جن جاتیہ گورو دیوس پورے ہندوستانی ریلوے میں حب الوطنی کے جوش و جذبے کے ساتھ منایا گیا۔ اس موقع کو یادگار بنانے کے لیے بڑے ریلوے اسٹیشنوں پر بینرز ڈیجیٹل طور پر آویزاں کیے گئے تھے۔ اس موقع کی اہمیت کو اجاگر کرتے ہوئے ریلوے اسٹیشنوں پر پبلک ایڈریس سسٹم پر آڈیو کلپس بھی سنائے گئے۔ اس کے علاوہ زونل ریلوے کی جانب سے آن لائن کوئز، مضمون اور پینٹنگ مقابلے بھی منعقد کیے گئے۔ زونل ریلوے کی ثقافتی ٹیموں نے لوک گیت گائے۔
پچھلے 8 برسوں میں، ریلوے نے درج فہرست علاقوں میں بڑی تعداد میں منصوبے شروع کیے ہیں، جس سے وہاں رہنے والے لوگوں کے لیے ان کے رابطے اور کاروباری مواقع کو تیزی ملی ہے۔
وزارتِ تعلیم
حکومت ملک کی شمال مشرقی ریاستوں کے طلباء کیلئے معیاری تعلیم اور تعلیمی بنیادی ڈھانچہ فراہم کرنے کیلئے عہد بند ہے:فروغ انسانی وسائل کے وزیر
فروغ انسانی وسائل کے مرکزی وزیر جناب رمیش پوکھریال نشنک نے کہا ہے کہ حکومت ملک کے تمام خطوں کے تعلیمی اداروں میں بالخصوص ملک کی شمال مشرقی ریاستوں کے طلباء کے لئے معیاری تعلیم فراہم کرنے اور بنیادی ڈھانچے میں بہتری لانے کیلئے عہد بند ہے۔ انہوں نے مطلع کیا کہ اس سلسلے میں حکومت نے اس سال کچھ اہم فیصلے کیے ہیں۔ حکومت نے 986.47 کروڑ روپئے کی لاگت سے یانگ یانگ میں سکم یونیورسٹی  کے ایک مستقل کیمپس کو قائم کرنے کی منظوری دی ہے۔ حکومت سکم نے 15 کروڑ روپئے کی لاگت کے 300 ایکڑ آراضی فراہم کی ہے جس میں سے 265.94 ایکڑ آراضی پہلے ہی یونیورسٹی کے حوالے کی جاچکی ہے۔ بقیہ آراضی یونیورسٹی کو سونپنے کاکام جاری ہے۔
وزیر موصوف نے مزید مطلع کیا کہ حکومت نے پہلے ہی اروناچل پردیش، میزورم میگھالیہ، ناگالینڈ، دہلی اور پڈوچیری کے 6این آئی ٹی قائم کرنے کیلئے 4371.90 کروڑ روپئے کے نظرثانی شدہ لاگت تخمینے کو منظوری دے دی ہے۔ یہ این آئی ٹی 31 مارچ 2022 تک اپنے مستقل کیمپس سے پوری طرح کام کرنا شروع کردیگا۔ان کیمپسوں میں مجموعی طور پر 6320طلباء کو رکھنے کی گنجائش ہوگی۔
-----------------------
م ن۔م ع۔ ع ن
U NO: 2813
(Visitor Counter : 155
وزارت ماہی پروری، مویشی پروری و ڈیری
ماہی پروری ، مویشی پروری اور ڈیری کے مرکزی وزیر نے شمالی ہندوستان کی ریاستوں کے ممبران پارلیمنٹ کے ساتھ بات چیت کی
نئی دہلی،23ستمبر؍2021:
ماہی پروری ، مویشی پروری اور ڈیری کے مرکزی وزیر کی صدارت میں آج شمالی ہندوستان کی ریاستوں جموں و کشمیر، پنجاب، ہریانہ، دہلی، ہماچل پردیش، اتراکھنڈ، اترپردیش، چنڈی گڑھ اور لداخ کے ممبران پارلیمنٹ کے ساتھ ایک ورچوئل میٹنگ کا انعقاد کیاگیا۔ اس میٹنگ میں بھارت سرکار کے مویشی پروری و ڈیری محکمے کے سیکریٹری ، جوائنٹ سیکریٹری اور اعلیٰ حکام موجود تھے۔بات چیت کے دوران مرکزی وزیر نے ممبران پارلیمنٹ کو مویشی پروری اور ڈیری شعبےمیں موجودہ سرگرمیوں، منصوبوں کے فوائد سے باخبر کیا اور اِس شعبے میں پشو دَھن اور ڈیری منصوبوں پر بہتر طریقے سے عمل درآمد کے لئے مختلف حکمت عملی پر بات چیت کی، تاکہ بڑی تعداد میں کسانوں کو اس شعبے سے فائدہ حاصل ہو سکے۔
ماہی پروری، مویشی پروری اور ڈیری کے مرکزی وزیر نے بتایا کہ کابینہ کے ذریعے حال ہی میں لیے گئے فیصلے کے مطابق قومی پشو دَھن مشن اور راشٹریہ گوکل مشن نامی منصبوے اب بریڈر فارم اور چارہ صنعت کاروں سے متعلق ایک اکائی ہے۔ آر جی ایم کے تحت اعلیٰ خصوصیات والی بچھیوں کے لئے نسل کو بہتر بنانے والے فارموں کے کاروباریوں کو براہ راست 50 فیصد مالی بنیاد پر سبسڈی مہیا کرائی جائے گی۔راشٹریہ پشو دَھن مشن دیہی کاروبار کو بڑھاوا دینے میں مدد کرے گااور ساتھ ہی ہَب اسپوک ماڈل کے توسط سے 50 فیصد سبسڈی دے کر نوجوانوں اور جانور پالنے والوں کے لئے مویشی ، ڈیری،مرغی پالن، بھیڑ پالن، بکری پالن، خنجیر پالن، جانوروں کے کھلائی پلائی کے شعبے میں روزی روٹی کے بہتر مواقع پیدا کرنے میں مدد کرے گا اور آتم نر بھر بھارت کی راہ ہموار ہوگی۔
مرکزی وزیر نے اس بات پر روشنی ڈالی کہ از سر نوتشکیل کیا گیا قومی ڈیری ترقیاتی پروگرام دودھ خرید ، پروسیسنگ ، مارکیٹنگ اور دودھ کی مصنوعات کے معیار کے ساتھ ساتھ جانوروں کی صحت اور مرض کنٹرول پر اپنی توجہ مرکوز کررہا ہے۔جس کا مقصد پشو دھن اور پولٹری امراض کے خلاف مرض مخالف ٹیکہ کاری ، جانوروں کی صحت خدمات میں صلاحیت سازی، روگ نگرانی اور جانوروں کی صحت کے بنیادی ڈھانچے کو مضبوطی مہیا کرنا ہے۔ اس کے علاوہ ریاستوں میں موبائل ویٹیرینری یونٹس شروع کرنے سے کسانوں کے گھر گھرجاکر جانوروں کی صحت خدمات مہیا کرنے میں آسانی ہوگی۔
مرکزی وزیر نے امید ظاہر کی کہ پشو دھن اور ڈیر کسانوں تک منصوبوں کے فوائد کو بہتر طور سے پہنچانے کےلئے مرکزی حکومت ریاستی حکومتوں اور ضلع کے حکام کی سرگرم شراکت داری میں ریاستوں میں بیداری مہم چلائی جانی چاہئے۔ مرکزی وزیر نے اِس بات چیت میں شامل ہونے کے لئے ممبران پارلیمنٹ کی ستائش کی اور اُنہیں یقین دلایا کہ اِس شعبے میں مزید ترقی کےلئے اُن کے مشوروں کو وزارت کے ذریعے تسلیم کیاجائے گا۔
عملے، عوامی شکایات اور پنشن کی وزارت
بھارت کی جی-20کی صدارت کاعلامتی نشان اورموضوع بیک وقت ایک مضبوط پیغام کی ترسیل کرتے ہیں ، جس کا تعلق دنیا بھرمیں سبھی کے لئے منصفانہ اورمساویانہ نموفراہم کرنے کے لئے کوشاں ہونے سے ہے :ڈاکٹرجتیندرسنگھ
سائنس وٹیکنالوجی  کے مرکزی وزیرمملکت ، وزیراعظم کے دفتر-پی ایم او، عملے ، عوامی شکایات ، پینشن ، ایٹمی توانائی اورخلاء کے شعبوں کے وزیرمملکت ،ڈاکٹرجتیندرسنگھ نے جموں کشمیر ، سری نگر میں سیاحت سے متعلق ورکنگ گروپ کی تیسری میٹنگ کے افتتاحی اجلاس کے دوران اظہارخیال کرتے ہوئے کہا کہ بھارت کی جی-20کی صدارت کاعلامتی نشان اورموضوع بیک وقت ایک مضبوط پیغام کی ترسیل کرتے ہیں ، جس کا تعلق دنیا بھرمیں سبھی کے لئے منصفانہ اورمساویانہ نموفراہم کرنے کے لئے کوشاں ہونے سے ہے۔
مندوبین کاخیرمقدم کرتے ہوئے ، ڈاکٹرجتیندرسنگھ نے کہاکہ بھارت کی جی -20کی صدارت کاموضوع ، ‘‘واسودیوکُٹمبکم’’یا ‘‘ایک کرہ ٔ ارض ، ایک کنبہ ، ایک مستقبل’’، قدیم مہااُپ نیشد کے سنسکرت متن سے لیاگیاہے ۔ ڈاکٹرسنگھ نے اس بات پرزوردیاکہ یہ موضوع سبھی کی زندگیوں کی قدر-انسانی ، حیوانی ، نباتاتی اور بہت چھوٹے نامیہ ، اور کرۂ ارض اورزیادہ بڑی کائنات پر ان کے باہم مربوط ہونے کی توثیق کرتاہے ۔
ڈاکٹرجتیندرسنگھ نے کہا کہ جی -20کے علامتی نشان نے بھارت کے قومی پرچم کے درخشاں رنگوں سے ترغیب حاصل کی ہے اوراس لوگو یعنی علامتی نشان میں کرۂ ارض ، بھارت کے کرۂ ارض کے لئے سازگارموقف کی عکاسی کرتاہے اوریہ مستقبل کے ساتھ مکمل طورپرہم آہنگ ہے۔
ڈاکٹرسنگھ نے کہا کہ جموں وکشمیر میں جدید ترین اورمنفرد نوعیت کابنیادی ڈھانچہ تعمیرکیاگیاہے ۔جس میں دنیا کا بلندترین ریل پُل ‘‘چناب برج’’ شامل ہے جو ایفل ٹاورسے بھی زیادہ بلند ہے ۔ اس کے علاوہ بھارت کی سب سے طویل شاہراہ سرنگ ، چینانی –نشری ٹنل ،بھی ایشیا کی سب سے لمبی دوسمتوں والی شاہراہ سرنگ ہے ۔ جو کہ جموں وکشمیر میں سیاحت کے شعبے کے لئے پرکشش مقناطیس کی طرح ہے ۔
ڈاکٹرسنگھ نے کہا کہ انھیں جغرافیکل انڈیکیشن  سے حاصل بسوہلی فن کی شکل کو ساجھا کرکے خوشی ہوئی ہے ، جو مرکز کے زیرانتظام علاقے جموں کشمیر کوبین الاقوامی سطح پر تسلیم کراتی ہے ۔
ڈاکٹرسنگھ نے اس بات کا اقرارکیا کہ سیاحت سے متعلق ورکنگ گروپ کی تیسری میٹنگ میں پانچ ترجیحات ، سیاحت کے شعبے کے تغیرکو رفتارعطاکرنے اوراقوام متحدہ کے ہمہ گیر ترقیاتی اہداف -2030کی حصولیابی کے لئے ایک کلیدی حیثیت رکھتی ہے ۔
بھارت کا مسابقتی کمیشن
ہندوستانی مسابقتی کمیشن  نے مخصوص افراد کے ساتھ پی آئی اپارچونیٹیز فنڈ-I اسکیم -IIکے ذریعے ٹی وی ایس کریڈٹ سروسز لمیٹڈ میں مخصوص شیئرہولڈنگ کو منظوری دی
ہندوستانی مسابقتی کمیشن  نے بعض افراد کے ساتھ پی آئی اپارچونیٹیز فند-Iاسکیم-II کے ذریعے ٹی وی ایس کریڈٹ سروسز لمیٹڈ میں کچھ شیئرہولڈنگ کی مجوزہ تحویل کو منظوری دے دی۔
پی آئی اپارچونیٹیز فند-Iاسکیم-II، ہندوستان کے قوانین کی تحت قائم شدہ ایک ٹرسٹ ہے اور یہ سیکورٹیز اینڈ ایکسچینج بورڈ آف انڈیا  میں زمرہ-IIسطح کے متبادل سرمایہ کاری فنڈ  کے طور پر رجسٹرڈ ہے۔ پی آئی اپارچونیٹیز فند-Iاسکیم-II،کی سرمایہ کاری کا مقصد مختلف کمپنیوں میں اضافہ اور ترقیاتی مرحلے کی سرمایہ کاری میں سرمایہ کاری کرنا ہے۔ پی آئی اپارچونیٹیز فند-Iاسکیم-II،کا نظم پی آئی انویسٹمنٹ ایڈوائزری ایل ایل پی کے ذریعے ہاشم پریم جی پرائیویٹ لمیٹڈ نام کے ایک ٹرسٹی کے ایک نمائندے کی شکل میں کیا جاتا ہے۔
پی آئی اپارچونیٹیز فند-Iاسکیم-II،کی ملکیت اور کنٹرول پریم جی انویسٹ لمیٹڈ  کے پاس ہے۔ پی آئی اپارچونیٹیز فند-Iاسکیم-II،جو پریم جی فاؤنڈیشن کی نجی اکویٹی اور صنعتی پونجی سرمایہ کاری شاخ ہے، کا معاون ادارہ ہے۔پریم جی فاؤنڈیشن کا قیام پریم جی انویسٹ کی فلاحی پہلوں کو آگے بڑھا نے کے لیے کیا گیا تھااور آخری طور پر اس کا کنٹرول جناب عظیم پریم جی کے ذریعے کیا جاتا ہے۔
نجی تحویل کار پریم جی انویسٹ اور اس کے معاون اداروں و ٹرسٹیوں کے اعلیٰ سطح کے منتظم ملازمین ، شراکت دار اور مشیر اور نجی تحویل کاروں کے ذریعے کی گئی سرمایہ کاری ایک الگ سرمایہ کاری ہے۔
ٹی وی ایس کریڈٹ سروسز لمیٹڈ ہندوستان میں برسرکار ایک غیر-جمع قبول کرنے والی منظم انداز میں اہم این بی ایف سی  ہے۔اس نے 2010 میں خوردہ پر مبنی این بی ایف سی کی شکل میں کاروبار شروع کیا تھا۔ ٹی وی ایس کریڈٹ سروسز لمیٹڈ خاص طور سے ہندوستان میں ٹووہیلرگاڑیوں پر قرض ، استعمال شدہ کار،نئے اور استعمال شدہ ٹریکٹرکا قرض، استعمال شدہ کامرس گاڑیوں پر قرض، ایم ایس ایم ای قرض، صارف پائیدار قرض اور ذاتی قرض مہیا کرنے میں مصروف کار ہے۔ٹی وی ایس کریڈٹ کا ہندوستان کے باہر کسی طرح کا کوئی کاروبار نہیں ہے۔
مجوزہ انضمامی تحویل کاروں کے ذریعے ہدف کی 10.98فیصد حصہ داری  کی مجوزہ تحویل سے متعلق ہے۔پی آئی او ایف-II ہدف میں تقریباً 10.79 فیصد شیئرہولڈنگ حاصل کرے گا جب کہ نجی تحویل کاراجتماعی طور سے ہدف میں 0.19 فیصد شیئر ہولڈنگ حاصل کریں گے۔
اس سلسلے میں سی سی آئی کا تفصیلی حکم جلد ہی آئے گا۔
نائب صدر جمہوریہ ہند کا سکریٹریٹ
نائب صدر جمہوریہ نے پارسیوں کے نئے سال نوروز کے موقع پر قوم کو مبارکباد دی
نئی دہلی 15 اگست 2021: نائب صدر جناب ایم وینکیا نائیڈو نے پارسیوں کے نئے سال نوروز کے موقع پر عوام کو مبارکباد دی ہے ان کے پیغام کا مکمل متن درج ذیل ہے۔
’’میں پارسیوں کے نئے سال کے آغاز ’’نوروز‘‘ کے مبارک موقع پر تمام اہل وطن کو مبارکباد دیتا ہوں۔
انتہائی روایتی جوش وخروش کے ساتھ منایا جانے والا ’’نوروز‘‘ بھائی چارے کے جذبے ، سبھی کے لئے رحم اور احترام کی علامت ہے۔ پارسی فرقے نے قوم کی ہمہ جہت ترقی میں انتہائی اہم کردار ادا کیا ہے۔
نوروز ایک ایسا موقع ہے جب خاندان والے اور دوست احباب اکھٹا ہوتے ہیں اور بھائی چارے اور اتحاد کے جذبے کے ساتھ تہوار مناتے ہیں۔ میں سبھی سے انتہائی چوکسی کے ساتھ اور کووڈ سے بچاؤ کے اقدامات پر عمل کرتے ہوئے نوروز منانے کی درخواست کرتا ہوں۔
میں دعا کرتا ہوں کہ یہ تہوار ہم لوگوں کی زندگی میں اخوت ، خوشحالی اور مسرت لائے۔ تمام لوگوں کو نوروز مبارک ہو‘‘۔
پیغام کا ہندی متن درج ذیل ہے۔
“मैं पारसी नव वर्ष की शुरुआत के प्रतीक 'नवरोज़' के पावन अवसर पर सभी देशवासियों को बधाई देता हूँ।
अत्यधिक परम्परागत उत्साह के साथ आयोजित किया जाने वाला 'नवरोज़' भाईचारे की भावना, सभी के लिए दया और सम्मान का प्रतीक है। पारसी समुदाय ने राष्ट्र के बहुमुखी विकास में अपना अमूल्य योगदान दिया है।
'नवरोज़' एक ऐसा अवसर है जब परिवार और मित्र एक साथ एकत्र होते हैं, और अपनेपन, बंधुत्व और एकता की भावना के साथ उत्सव मनाते हैं। मैं सभी से अत्यधिक सावधानी के साथ और कोविड सुरक्षा मानदंडों की अनुपालना करते हुए 'नवरोज़' मनाने का आग्रह करता हूँ।
मैं कामना करता हूं कि यह त्योहार हम सभी के जीवन में बंधुत्व, समृद्धि और प्रसन्नता लाए। सभी को 'नवरोज़' मुबारक हो।"
صحت اور خاندانی بہبود کی وزارت
سی بی آئی کے ڈپٹی ڈرگ کنٹرولر ، سی ڈی ایس سی او کی گرفتار ی
نئی دہلی،18 سی بی آئی کے ذریعہ دی گئی اطلاعات کے مطابق ، سی بی آئی نے 16 اگست 2019 کو ڈاکٹر نریش شرما، ڈپٹی ڈرگ کنٹرولر  سی ڈی ایس سی او ، نئی دہلی کو پی سی ایکٹ 1988 کے سیکشن 7 کے تحت ، سیکشن آر سی -29 / 2019 کو اپنی گرفتار کر کے اپنی تحویل میں لے لیا ہے اور قانونی تفتیش شروع کر دی گئی ہے۔ ڈاکٹر نریش شرما ، ڈی ڈی سی  کو فوری طور پر معطل کر دیا گیا ہے۔ تمام اسٹیک ہولڈرز، عام لوگوں اور عہدیداروں اس حقیقت کو نوٹ کر لینا چاہیے کہ بدعنوانی کے خلاف سی ڈی ایس سی او کی پالیسی صفر رواداری کی ہے اور محکمہ بدعنوانی کے سبھی معاملوں میں سخت کاروائی کرتا ہے۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-3757
(Visitor Counter : 63
وزیراعظم کا دفتر
وزیراعظم 26 نومبر کو آر ای- انویسٹ2020 کا افتتاح کریں گے
نئی دہلی:24 نومبر، 2020:وزیراعظم جناب نریندر مودی 26 نومبر 2020 کو شام ساڑھے پانچ بجے ورچوول طریقے سے منعقدہ تیسری عالمی قابل تجدید توانائی سرمایہ کاری میٹنگ اور نمائش  کا افتتاح کریں گے۔ اس کانفرنس کاا نعقاد 28-26 نومبر 2020 کے دوران نئی اور قابل تجدید توانائی کی وزارت کے ذریعے کیا جارہا ہے۔
آر ای-انویسٹ 2020 کے بارے میں
آر ای- انویسٹ 2020 کا مرکزی خیال ‘پائیدار توانائی کی منتقلی کیلئے اختراعات’ ہے۔ اس میں قابل تجدید توانائی کے ذرائع اور مستقبل میں توانائی کے انتخاب اور مینوفیکچررز، ڈیولپرز،سرمایہ کاروں اور ا ختراع کاروں کی نمائش پر تین روزہ کانفرنس کا انعقاد کیا جائیگا۔ اس میں 75 سے زیادہ بین الاقوامی وزارتی وفود، 1000 سے زائد عالمی صنعتی لیڈران اور 50000 مندوبین کی شرکت کا امکان ہے۔ اس کا مقصد قابل تجدید توانائی کی ترقی اور تعیناتی کو تیزتر کرنے کی عالمی سطح پر کوشش میں اضافہ کرنا اور عالمی سرمایہ کاری برادری کو ہندوستانی توانائی کے اسٹیک ہولڈرس کےساتھ جوڑنا ہے۔ اس کا مقصد 2015 اور 2018 میں منعقدہ پہلے دو ایڈیشن کی کامیابی کو فروغ دینا ہے اور قابل تجدید توانائی میں سرمایہ کاری کو فروغ دینے کیلئے ایک بین الاقوامی فورم فراہم کرنا ہے۔
م ن۔م ع۔ ع ن
U NO:7515
(